cyanic-selkie/wikianc huggingface dataset:
Բայազետի գավառ
Բայազետի քաղաքի բնակչություն
Բայազետը երբեք բազմամարդ քաղաք չի եղել։ Նրա բնակչության թիվը համեմատաբար մեծ է եղել XVII — XVIII դարերում։ Այսպես, XVIII դարի կեսերին այն ուներ 2000 տուն՝ մոտավորապես 10—12 հազար հայ բնակիչներով, իսկ 1812 թվականին նրա ամբողջ բնակչությունը հասնում էր մոտավորապես 12 հազար մարդու, որի մեծ մասը դարձյալ կազմում էին հայերը։ 1829-ին ուներ 7000, 1840-ին՝ 4000, 1891-ին՝ 2000, իսկ 1914-ին՝ 5000 բնակիչ, որից 2000-ը՝ հայ, իսկ մնացածը թուրքեր ու քրդեր10։ Հայերը, թուրքական բռնություններից նեղվելով, պարբերաբար գաղթել են Արևելյան Հայաստան։ Նրանք ամենամեծ զանգվածով գաղթել են 1829 թվականին և հիմնականում բնակություն հաստատել նախկին Գավառում, որը նրանք իրենց հայրենի քաղաքի անվամբ կոչեցին Նոր Բայազետ (այժմ՝ Կամո) ։ Բայազետի հայ բնակչությունը զբաղվում էր առևտրով, երկրագործությամբ, անասնապահությամբ, արհեստներով։ Առևտրական առումով Բայազետի նշանակությունն առանձնապես մեծացել էր XVIII—XIX դարերում։ Այստեղից արտահանվում էին ծխախոտ, ձավար և այլ ապրանքներ։ Քաղաքի մոտ 200–ի հասնող խանութների ու կրպակների մեծագույն մասը պատկանում էր հայերին։ Քաղաքն ուներ իր շուկան և իջևանատունը։ Բայազետով էր անցնում Թավրիզ—Էրզրում-—Տրապիզոն քարավանային ճանապարհը, որն անշուշտ նպաստում էր նրա և՛ ներքին, և՛ արտաքին առևտրի զարգացմանը ։
Բայազետ քաղաքի կառուցապատում և տեսարժան վայրեր
Բայազետը կառուցված է առանց նախօրոք մշակված հատակագծի։ Նրա շենքերը ցրված են դարավանդաձև լեռնալանջերին և արտաքնապես վատ տպավորություն չեն թողնում։ Քաղաքի հիմնական թաղերի տները կառուցված են կարմրավուն քարերով։ Երկու հիմնական մասից էր բաղկացած Բայազետը, որոնցից մեկը կառուցված է բարձր ժայռի վրա և կոչվում է Կարաբուրուն, իսկ մյուսը բլրի վրա և կոչվում է Էսկիկալա։ Երկու քաղաքամասերն էլ մեծ վնասներ էին կրել 1840թ. հունիսի 20-ին սկսված և մեծ ու փոքր ընդհատումներով մինչև սեպտեմբերի 20–ը տևած երկրաշարժից։ Բայազետը չուներ կոմունալ տարրական պայմաններ։ Վատ էր քաղաքի սանիտարական վիճակը։ Այստեղ եղած երեք բաղնիքները կիսավեր վիճակում էին և գործում էին դեպքից դեպք ։ Բայազետի հիշարժան հուշարձաններն ու հնությունները սահմանափակվում էին բերդով, եկեղեցիներով, մատուռներով և ուխտատեղիներով, երկու պալատով, մզկիթներով, մի ավերակ ընդարձակ շուկայով ։ Քաղաքի նոր բերդը, որի կառուցումն ինչպես ասվեց, վերագրվում է սուլթան Բայազետ 1-ինին, XIX դարի վերջերին ավերակ էր։ Նրա ավերակներից բացի այստեղ Էսկիկալա բլրի վրա նշմարվում էին նաև հայկական հին բերդի՝ Դարոյնքի մնացորդներն ու նրան կից եղած ավանի հետքերը։ Պահպանվել էր մի բուրգ, պաշտպանական պարիսպների առանձին հատվածների հիմնապատեր և այլ կառուցվածքների ավերակներ։ Վաղեմի բերդի դարպասների մոտ կային զանազան քանդակներ։ Այդ նույն բլրի վրա էր գտնվում նաև ս. Գրիգոր եկեղեցին ։ Բայազետի հուշարձաններից առանձնահատուկ ուշադրության է արժանի ոմն Իսակ-փաշային վերագրվող պալատը (XVII դ.), որը կիսավեր էր և գտնվում էր Կարաբուրուն ժայռի գագաթին։ Հատկապես գեղեցիկ են դրա մուտքի դարպասը, բազմաթիվ սենյակներն ու դրանց պատերին արևելյան ոճով արված որմնանկարները, կիսավեր մզկիթը, որ վերածվել էր զորանոցի։ Մի ժամանակ այդ պալատը համարվել է թուրքական կայսրության ամենանշանավոր պալատներից մեկը։ Նրա դահլիճները մարմարապատ էին և զարդարված բազմաթիվ սյուներով, իսկ պատերը ծածկված էին արաբական ոճի քանդակներով։ Ւսակ-փաշայի պալատից բացի գոյություն ուներ նաև մի այլ պալատ, որը տեղական կառավարիչների նստավայրն էր և բաղկացած էր գետնուղիներով իրար հետ միացած մի քանի դահլիճներից ու սենյակներից ։ Մինչև 1877 թվականը Բայազետում կային 3 եկեղեցի՝ ս. Աստվածածին (VII դ.), ս. Կարապետ, որ մի քանի անգամ վերանորոգվել էր XVIII—XIX դարերում, Ծիրանավոր, մեկ ժամ`  ս. Գրիգոր անունով, որը XIX դ. վերջերին կիսավեր էր, երեք ուխտատեղի, ինչպես նաև 3 մզկիթ։ Դրանցից բացի, քաղաքի հարավարևմտյան մասում պահպանվել էին Ամենափրկիչ հնագույն եկեղեցու ավերակները ։
Բայազետ քաղաքի դպրոցներ
XIX դարի երկրորդ կեսում Բայազետում կային խալֆայական մի քանի դպրոցներ։ Դրանցից բացի 70 — 80-ական թվականներից գործում էր Արամյան երկսեռ վարժարանը, որը XX դարի սկզբներին ուներ 200 հայ աշակերտ-աշակերտուհիներ ։
Բայազետի գավառի բնակչություն
Ըստ Քինեի վիճակագրության՝ Բայազետի բնակչությունը 52544 անձ էր, որից 10505-ը՝ հայ ։
Բայազետի գավառի տնտեսություն
Բնակչության հիմնական զբաղմունքը դաշտավարություն, այգեգործություն և անասնապահությունն էր ։
Բայազետ–Ալաշկերտի գավառի վարչական բաժանում
Գավառն ուներ հետևյալ գավառակները.
Ծանոթագրություններ
Կատեգորիա:Արևմտյան Հայաստանի գավառներ
Աննա Բորիսովա
Աննա Բորիսովա (А́нна Влади́мировна Бори́сова, ), ռուս ռեժիսոր-մուլտիպլիկատոր։
Կենսագրություն
Ծնվել է 1978 թվականի ապրիլի 25-ին, Լիտվական ԽՍՀ-ի Շյաուլյայ քաղաքում ։
2003 թվականից աշխատել է որպես անիմատոր, ռեժիսորի օգնական, ապա եղել է Սմեշարիկներ նախագծի ռեժիսոր։ Եղել է «Թիմ և Թոմ» և «Սմեշարիկներ» սերիալների դրվագների ռեժիսոր։
Արտաքին հղումներ
Կատեգորիա:Ռուս ռեժիսորներ Կատեգորիա:Ռեժիսորներ այբբենական կարգով Կատեգորիա:Ռուս մուլտիպլիկատորներ
ՅուԹյուբում ամենից շատ դիտված տեսահոլովակների ցանկ
Այս ցանկում ընդգրկված են '''ՅուԹյուբում 30 ամենաշատ դիտված տեսահոլովակները։
2017 թվականի հուլիսի տվյալներով՝ 69 տեսահոլովակ ունի մեկ միլիարդից ավելի դիտում։ Դրանցից տասնհինգ ունեն երկու միլիարդից ավելի դիտում։ Ամենաշատ դիտումներ ունեցող տեսահոլովակը՝ «See You Again» :
Ամենաարագը մեկ միլիարդ դիտում հավաքած հինգ տեսահոլովակներն են՝ «Hello» (87 օր), «Despacito» (97 օր), «Shape of You» (97 օր), «Sorry» (137 օր) և «Chantaje» (140 օր)  ։
Երկու միլիարդ դիտում ամենաարագը հավաքած հինգ տեսահոլովակներն են՝ «Despacito» (154 օր), «Sorry» (394 օր), «See You Again» (515 օր), «Hello» (620 օր) և «Gangnam Style» (684 օր)։
Ամենադիտված տեսահոլովակներ
{{legend|#ffffcc|Ոչ երաժշտական տեսահոլովակ}}
Ծանոթագրություններ
Կատեգորիա:Ցանկեր:Երաժշտություն Կատեգորիա:ՅուԹյուբի տեսահոլովակներ
Բոլիդ
Սովորաբար շատ պայծառ բոլիդներին անվանում են նաև սուպերբոլիդներ ։
Տիեզերքում շարժվում են տարբեր չափերի բազմաթիվ կարծր մարմիններ՝ փոշեհատիկներից մինչև մի քանի մետր տրամագծով խոշոր բեկորներ։ Վերջիններս Երկրի մթնոլորտին շատ հազվադեպ են բախվում, իսկ փոշեհատիկները, որոնց զանգվածները 0,1-0,01 գրամ են կազմում, մեծ արագությամբ (մոտ 11-71 կմ/վ) մտնում են մթնոլորտ և մթնոլորտի հետ շփման հետևանքով տաքանում, շիկանում և 80-120 կմ բարձրության վրա ամբողջովին այրվում են։ Եթե Երկրի մթնոլորտ ներխուժող այդ փոշեհատիկների զանգվածը 10 -100 գրամ է և ավելի շատ, ապա դիտվում է շատ պայծառ ասուպ, որին էլ հենց անվանում են բոլիդ։
Բոլիդները հաճախ թողնում են լուսավոր հետք (պոչ), որը կազմում է փոշին և իոնացված գազը։ Փաստորեն ստացվում է, որ ասուպները նախքան Երկիր ընկնելը երևում են ինչպես բոլիդներ։ Թռիչքը կարող է ուղեկցվել ձայնով կամ/և ռադիոկապի խախտումով։ Խոշոր բոլիդները տեսանելի են նաև ցերեկը։ Խոշորագույն բոլիդներից է համարվում Բենեշովը ։ Նրա լուսատվությունը հասնում է -21m տեսանելի աստղային մեծության (համեմատության համար՝ Լուսնի տեսանելի աստղային մեծությունը -13m է, Արեգակինը՝ -26m ): Իսկ Սիխոտե-Ալինիի երկնաքարի անկումը ականատեսների խոսքերով, շատ ավելի պայծառ էր, քան Արեգակը և կուրացնում էր աչքերը(երկնաքարի անկումը տեղի է ունեցել ցերեկը)։ Բոլիդներին դիտելու համար ԱՄՆ-ում, Կանադայում և Եվրոպայում ստեղծվել էին բոլիդային ցանցեր։ Սակայն նրանք առաձնապես արդյունավետ չէին։ Ներկայումս բոլիդների դիտումները կատարվում են արբանյակներից։ Երևույթը ուսումնասիրվում է մետեորիտիկայում։
Ծանոթագրություններ
Կատեգորիա:Աստղագիտական երևույթներ Կատեգորիա:Աստղագիտական մարմիններ Կատեգորիա:Մոլորակագիտություն
Լիժեսկուր
Լիժեսկուր (Ligescourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 230 մարդ, բնակչության խտությունը` 44.92 մարդ/կմ²։ Բնակավայրը զբաղեցնում է 5.12 կմ² տարածք։
Բանասեր (ամսագիր, Կ. Պոլիս)
«Բանասէր», 1851 թ.-ին Կ. Պոլսում Հովհաննես Հիսարյանի խմբագրությամբ արևմտահայերենով հրատարակվող ազգային, բանասիրական և քաղաքական ամսագիր։ Գոյությունը շարունակել է մինչև 1851 թ.-ի վերջը ։
Լիժեսկուր
Աշխարհագրություն
Գտնվում է Փարիզ քաղաքից 165 կմ հյուսիս, Ամյեն քաղաքից 55 կմ հյուսիս-արևմուտք։
Բանասեր (ամսագիր, Կ. Պոլիս)
Հատված առաջաբանից, որը վերնագրված է «Նախաշավիղ».
«Բանասէրի» առաջին համարում սկսում է հրատարակվել Հովհաննես Հիսարյանի «Խոսրով և Մաքրուհի» վեպը (ավարտ՝ № 10)։ Նույն համարում սկսում է հրատարակվել Բեռնարդեն դը Սեն Պիեռի «Հնդկաստանի տնակը» վիպակը (ավարտ՝ № 6): Թարգմանչի մասին նշված է «Առաջիկա թարգմանությունը աղջկա մը գործ է, որն կուզե անծանոթ մնալ»։ Առաջին համարում սկսվում է հրատարակվել Հովհաննես Հիսարյանի «Վեցհազարյակ հայտնյալ կամ տեսություն ռամկական սնապշտությանց վրա» ուսումնասիրությունը, որը շարունակվում է մինչև տարվա վերջ։ Քննության է առնված հայկական ժողովրդական հավատալիքները (կռապաշտություն, վհուկ, հմայություններ, երազագիտություն, հուռութք, առլեզ, մեռելոց ոգի, ձեռնահմայություն և այլն)։
Լիժեսկուր
Ծանոթագրություններ
Կատեգորիա:Ֆրանսիայի բնակավայրեր
Բանասեր (ամսագիր, Կ. Պոլիս)
Ծանոթագրություններ
Կատեգորիա:Թուրքիայի հայկական ամսագրեր
Սարդ-Մարդ. Վերադարձ տուն
'''«Սարդ-Մարդ. Վերադարձ տուն»''' (Spider-Man: Homecoming), ամերիկյան սուպերհերոսային ֆիլմ, հիմնված Marvel Comics-ի կողմից համանուն կոմիքսի վրա, որը արտադրվել է Columbia Pictures և Marvel Studios-ի կողմից, իսկ որպես բաշխիչ հանդիսացել է Sony Pictures Releasing-ը։ Համարվում է այդ անձի մասին թողարկված ֆիլմերի և Marvel կինեմատոգրաֆիայի տիեզերքի տասնվեցերորդ կինոնկարի երկրորդ վերագործումը։ Ռեժիսորի պաշտոնը զբաղեցրել է Ջոն Ուոթս, իսկ սցենարի հեղինակներն են Ջոնաթան Մ. Գոլդշտեյնը, Ջոն Ֆրենսիս Դեյլին, Քրիստոֆեր Ֆորդը, Քրիս ՄակԿեննան, Էրիկ Սոմմերսը և նույն ինքը` Ուոթսը։ Գլխավոր դերերը մարմնավորել են Թոմ Հոլլանդը, Մայքլ Կիտոնը, Զենդայան, Դոնալդ Գլովերը, Ջեյքոբ Բատալոն, Լաուրա Հերրիերը, Թոնի Ռևոլորին, Թայն Դեյլին, Բուկեմ Վուդբայնը, Մարիսա Տոմեյը և Ռոբերտ Դաունի-կրտսերը։ Այս ֆիլմում, Փիթեր Պարկերը փորձում է հավասակշռել իր ուժերը և դառնալ իրական Սարդ-Մարդ դեռ իր դպրոցական կյանքում։
Սյուժե
Ֆիլմի սյուժեն ամբողջովին կապված է «Կապիտան Ամերիկա։ Քաղաքացիական պատերազմ» կինոնկարի իրադարձությունների հետ։ Փիթեր Պարկերը սովորական ավագ դպրոցական է, ով վերածվում է սուպեր հերոսի։ Նա փորձում է համատեղել ահաբեկչության դեմ պայքարը, դպրոցական և ընտանեկան կյանքերը։ Պարկերի ուսուցիչը դառնում է Թոնի Ստարկը։ Պարկերը ստիպված է լինում փրկել Նյու Յորքը՝ կռվելով չար Անգղի հետ, ով մեղադրվում էր հորեղբայր Բենի սպանության մեջ ։
Դերերում
Լոգան Մարշալ-Գրինը ֆիլմում խաղում է մեկ այլ հակառակորդի դեր ։ Մայքլ Բարբիերին կատարում է Փիթերի ընկերներից մեկի դերը, Ջեյսոն Մակենդեյլը; Քենեթ Չոին, ով նախկինում ՄԿՏ-ում խաղացել է Ջիմ Մորիտի դերը, այստեղ հայտնվում է Պարկերի միջնակարգ դպրոցի տնօրենի դերով; Մարտին Ստարը խաղում է Միսթեր Հարինտոնի դերը, Պարկերի դպրոցի ուսուցիչը։ Ջ. Ջ. Տոտան ,, Աբրահիմ Ատտան, Մայքլ Մենդոն , Գարսել Բովեն , և ստացել են անհայտ դերեր։ Գաննիբալ Բերեսսը խաղում է դպրոցում մարզիչ Ուիլսոնի դերը։ Ստարրը նախկինում խաղացել է էպիզոդիկ դեր «Անհավատալի Հալկ» ֆիլմում, որտեղ համաձայն ֆիլմի պատմության, եղել է Ամադե Չոն ։ Սարդ-Մարդի ստեղծող Ստեն Լին հայտնվում է կամեոյի կերպարով ։ Ուեյն Բերլին պետք է խաղա բանտային թիկնապահի դերը։
Աշխատանքներ
2014 թվականի դեկտեմբերին տեղի ունեցած Sony Pictures Entertainment կայքերի կոտրելուց հետո, համացանցում հայտնվեց Sony ընկերության ներկայացուցիչ Էմի Պասկալի և Columbia Pictures-ի նախագահ Դագա Բելգրադի նամակագրությունը, որտեղ ներկայացվում էր Սարդ-Մարդու կերպարի «նոր կրեատիվ ուղղության» արտոնությունը և նկարահանումների իրավունքը փոխանցել Marvel Studios ընկերությանը ։ 2015 թվականի փետրվարին Sony և Marvel Studios ընկերությունները հայտարարեցին, որ Սարդ-Մարդու մասին նոր ֆիլմը, որի պրոդյուսերները կլինեն Էմի Պասկալը և Քևին Ֆայգին, կդառնա Marvel կինեմատոգրաֆիայի տիեզերքի մաս և կթողարկվի 2017 թվականի հուլիսի 28-ին։ Անձը սկզբում կհայտնվի ՄԿՏ ավելի վաղ ֆիլմում ։ Այդ նույն ամսում հայտնի դարձավ, որ Սարդ-Մարդու կերպարի առաջին հայտնվելը տեղի կունենա «Կապիտան Ամերիկա։ Քաղաքացիական պատերազմ» ֆիլմում ։ Marvel Studios-ը քննարկում էր ՄԿՏ-ի այլ հերոսների հետ ապագա Սարդ-Մարդու մասին ֆիլմի ինտեգրումը, այդ ժամանակներում էլ հենց Sony Pictures ընկերությունը սկսեց զբաղվել ֆիլմի ֆինանսական և ֆիլմի աջակցության գործերով, ինչպես նաև իր պատասխանատվության տակ է վերցրել ֆիլմի աշխատանքների վերջնական վերահսկման պահպանումը ։
Ֆայգի խոսքերով, Marvel-ը պլանավորում է դեռ 2014 թվականի հոկտեմբերից Սարդ-Մարդու կերպարը ընդգրկել Կինոմատոգրաֆիական տիեզերքի ցանկում ։ Հայտարարվեց, որ Ավի Արադը և Մեթ Տոլմաչը, ովքեր նախկինում ստանձնել էին Մարկ Ուեբբի «Նոր Սարդ-Մարդը» ֆիլմերի շարքի պրոդյուսերների դերերը, այժմ կկատարեն նաև նոր ֆիլմի պրոդյուսերների պաշտոները, և որ Ուեբբը, Էնդրյու Գարֆիլդի գլխավոր դերի նախկին կատարողը չի մասնակցի ֆիլմի նկարահանումներին ։ Sony-ն սկսեց նոր դերասանի փնտրտուքները, որը պետք է Գարֆլիդից ավելի երիտասարդ լիներ ։ Փիթեր Պարկերի հիմնական հավակնորդները եղան Լոգան Լերմանը և Դիլան Օ'Բրայենը ։
2015 թվականի մարտ ամսին Դրյու Գոդդարդին տեսնում էին ֆիլմի սցենարիստի և ռեժիսորի պաշտոնում, այդ ժամանակ Օ'Բրայենը հերքեց ֆիլմում իր մասնակցությունը ։ Գոդդարդը, ով ավելի վաղ պեք է մասնակցեր Չարագործ վեցնյակ ֆիլմի նկարահանումներին, մերժեց ֆիլմի նկարահանումներին մասնակցելու առաջարկը ։ Հաջորդ ամսում Ֆայգին հայտնեց, որ Փիթեր Պարկերի անձը կլինի մոտավորապես 15 կամ 16 տարեկան ։ Նա նաև ավելացրեց, որ ֆիլմում չի ներկայացվելու հերոսի ծագման պատմությունը , բայց այդ ժամանակում ֆիլմում կլինի մի քանի տեսարաններ, որոնք հղվում են նախկին Սարդ-Մարդու կերպարին ։ Ավելի ուշ այդ նույն ամսում հայտարարվեց, որ Sony և Marvel ընկերությունները նախադիմում են Նեթ Ուոլֆի, Էյս Բատտերֆիլդի, Թոմ Հոլլանդի, Տիմոտի Չալամետի և Լիամ Ջեյմսի վարկածները Սարդ-Մարդու դերի համար , այդ ժամանակում էլ Հոլլանդը և Բատտերֆիլդը դարձան հիմնական թեկնածուները ։
2015 թվականի մայիսին Ջոնաթան Լիվայնը, Թեդ Մելֆին, Ջեյսոն Մուրը, Ջոն Ֆրենսիս Դեյլին և Ջոնաթան Գոլդշտեյնը, ինչպես նաև Ջարեդ Հեսսը դիտվում էին, որպես ֆիլմի ռեժիսորի պաշտոնում ։ Բատտերֆիլդը, Հոլլանդը, Ջուդա Լյուիսը, Մեթյու Լինտցը, Չարլի Պլամմերը և Չարլի Ռոուն կատարեցին սքրին-թեստեր Ռոբերտ Դաունի-կրտսեր հետ միասին, որոշելու համար, թե ով պետք է ստանձնի Կինոմատոգրաֆիական տիեզերքում հայտնի Երկաթե մարդու դերը ։ Ավելի քան 1500 թեկնածուներից ընտրվեցին 6 դերասաներ, ովքեր Ֆայգի, Պասկալի և «Կապիտան Ամերիկա։ Քաղաքացիական պատերազմ» ֆիլմի ռեժիսորներ Էնթոնի և Ջո Ռուսսոների առջև լսումներ անցան ։ 2015 թվականի հունիսի սկզբին Լիվայնը և Մելֆին դարձան ռեժիսորի պաշտոնի համար հիմնական ֆավորիտները, այդ ժամանակներում էլ Դեյլին և Գոլդշտեյնը, ինչպես նաև Ջոն Ուոթսը գտնվում էին նախադիտումների մեջ ։ Ֆայգին և Պասկալը կրկին կրճատել են Սարդ-Մարդու դերի թեկնածուների քանակը, թողնելով միայն Հոլլանդին և Ռոուին։ Նաև Հոլլանդը սքրին-թեստ կատարեց Քրիս Էվանսի հետ, ով Կինոմատոգրաֆիական տիեզերքում մարմնավորել էր Կապիտան Ամերիկայի դերը ։ 2015 թվականի հունիսի 23-ին  Marvel և Sony ընկերությունները պաշտոնապես հայտարարեցին, որ Փիթեր Պարկերի դերը կստանձնի Թոմ Հոլլանդը, իսկ ռեժիսորի պաշտոնը կզբաղեցնի Ջոն Ուոթսը ։ Ռուսսոն հայտնեց, որ Սարդ-Մարդու առաջին հայտնվելը տեղի կունենա «Կապիտան Ամերիկա։ Քաղաքացիական պատերազմ» ֆիլմում, ինչպես նաև մեծ գնահատական է տվել Հոլլանդի ակրոբատական ունակություններին ։
2015 թվականի հունիսի վերջին Ֆայգին հայտնեց, որ ֆիլմի գլխավոր հակառակորդը կլինի Սարդ-Մարդ կոմիքսի չարագործներից մեկը, ով դեռ չի հայտնվել այլ ֆիլմերում, և որ նկարահանումները կսկսեն 2016 թվականի հունիսին ։ Մեյ Պարկերի դերը հասավ Մարիսա Տոմեյին ։ Նաև հայտնի դարձավ, որ Դեյլին և Գոլդշտեյնը բանակցությունների մեջ են մտել, որպեսզի գրեն ֆիլմի սցենարը , որոնք ավարտվեցին հաջողությամբ ։ 2015 թվականի հոկտեմբերին Ուոթսը հայտնեց, որ ցանկանում է նկարահանվել ֆիլմում, որպես Փիթեր Պարկերի մեծահասակ դերի կատարող, նախապատվություն տալով այնպիսի կինոնկարներին, ինչպիսիք են «Մի բան ասա», «Գրեթե հայտնի» և «Սերը չեն գնում», որոնք այդ ժանրի նրա ամենասիրելի ֆիլմներն են ։ Դեկտեմբերում Օլիվեր Շոլլը նշանակվեց ֆիլմի բեմադրող-նկարիչ ։
Նախապատրաստություն նկարահանումների համար
2016 թվականի հունվարին Sony-ն տեղափոխեց ֆիլմի պրեմիերան ամսի 28-ից փոխելով 2017 թվականի հուլիսի 7-ին ։ Ինչպես նաև հայտնի դարձավ, որ ֆիլմը կթողարկվի IMAX 3D ձևաչափով ։ Ջեյ Քեյ Սիմմոնսը հետաքրքրություն հայտնեց վերադառնալ Ջեյ Ջեյ Ջեյմսոնի դերակատարման համար, որը նա խաղացել է Սեմ Ռեյմի տրիլոգիայում ։ Մարտի սկզբին Զենդայան ստանձնեց Միշելի դերը (Փիթերի համադասարանցին), այդ ժամանակում էլ Թոմեյը ընտրվեց ինչպես Մեյ Պարկերը ։ Հաջորդ ամսում Քևին Ֆայգին հաստատեց, որ Marvel Կինոմատոգրաֆիական տիեզերքի նախկին ֆիլմերի հերոսները այստեղ նույնպես կհայտնվեն, հայտնելով, որ Sony ընկերության հետ ունեցած անթույլատրելի պայմանագիրը միևնույն ժամանակ պատճառ չի հանդիսանա, թե ինչպիսի հերոսներ կարող են և չեն կարող մասնակցել նկարահանումներին։ Բացի դրանից, հարգանքով մոտենալով Sony-ի հետ հարաբերություններին Ֆայգին հայտնեց. «Մենք աշխատում ենք միասին։ Նույնիսկ չգիտեմ, թե ինչ կցուցադրվի տիտրներում, բայց ֆիլմը հանդիսանում է Marvel Studios-ի ծրագիրը, որը նկարահանում է Sony Pictures-ը։ Համաձայն մեր բանակցություններին, նոր ֆիլմը - «Սոնի»-ի կինոնկարն է։ Էմի Պասկալը նրանց հետ միասին զբաղվում է ֆիլմի պրոդյուսերությամբ, իսկ այդ ամենը գտնվում է «Սոնի» պրոդակշնի ղեկավար Թոմ Ռոտմանի վերահսկողության ներքո։ Մենք հանդիսանում ենք գեղարվեստական պրոդյուսերներ. մենք գտնում ենք դերասանների, ներկայացնում ենք նրանց հանդիսատեսին, մասնակցում ենք ֆիլմի սցենարի ստեղծմանը և պատրասվում ենք նկարահանել ֆիլմ Սարդի մասին» ։
Բացի դրանից, ապրիլին Sony ընկերությունը ներկայացրեց Սարդ-Մարդու մասին ֆիլմի նոր անվանումը և պաշտոնական լոգոտիպը։ Ֆիլմը ստացավ «Սարդ-Մարդ։ Վերադարձ տուն» անվանումը ։ «Վերադարձ տուն» ենթավերնագրի կիրառման մասին Sony Pictures ընկերության ներկայացուցիչ Թոմաս Ռոտմանը հայտնեց, որ այդ «հղում է դեպի միջնակարգ դպրոց», ինչպես նաև հղում է «Սարդ-Մարդու վերադարձը դեպի Marvel Կինոմատոգրաֆիական տիեզերք» ։ Մայքլ Կիթոնը բանակցությունների մեջ է մտել, որպեսզի մարմնավորի չար հերոսի դերը, այն ժամանակ, երբ Թոնի Ռևոլորին և Լաուրա Հերրիերը լրացրեցին դերասանական կազմի շարքերը  ։ Այդ ժամանակ հայտարարվեց, որ Ռոբերտ Դաունի-կրտսերը ֆիլմում կհայտնվի և կրկին կմարմնավորի Երկաթե մարդու կերպարը ։ 2016 թվականի մայիսի վերջին հայտնի դարձավ, որ Marvel-ի հետ բանակցությունները հաջող են անցել և Կիթոնը կստանձնի իր դերը ։ Հունիսին հայտարարվեց, որ Մայքլ Բարբիերին կխաղա Պարկերի ընկերոջ դերը, իսկ Կենեթ Չոին դպրոցի տնօրենի դերը, որտեղ սովորել է Փիթերը , այն ժամանակ երբ Դոնալդ Գլովերը և Մարտին Ստարրը ստացել են անհայտ դերեր։ Այդ ամսում Լոգան Մարշալ-Գրինը բանակցությունների մեջ մտավ, որպեսզի խաղա ֆիլմում երկրորդ հակահերոսի դերը, Կիթոնի հետ միասին  ։
Նկարահանումներ
Ֆիլմի հիմնական նկարահանումները սկսվել են 2016 թվականի հունիսի 20-ից Pinewood Atlanta Studios-ում, Ֆեյեթում, Ջորջիայի շրջանում, «Լետո Ջորջի!» աշխատանքային անվանմամբ ։ Ատլանտայում նկարահանումների ժամանակ Հոլլանդը ասաց, որ. «շատ թանկ կլինի, եթե Նյու Յորքում կառուցենք դեկորացիաները, որը սերտորեն կապված է գլխավոր հերոսի հետ» ։ Բուկեմ Վուդբայնը մարմնավորում է ֆիլմի հակահերոսի դերը ։ Ջեյկոբ Բատալոնը խաղում է Փիթերի լավագույն ընկերոջ Նեդ Լիդսի դերը։ Թայն Դեյլին և Մայքլ Մենդոն ֆիլմում ստացել են տարբեր դերեր։ Ջոն Ֆավրոն կրկին վերադարձել է Հեփփի Հոգան դերին։
Արտադրության վերջ
2016 թվականի նոյեմբերին Ֆայգին հայտնեց, որ Մայքլ Կիթոնը կկատարի Անգղի դերը ։ Ավելի ուշ պարզվեց, որ այդ դերը կմարմնավորի Էդրիանա Թումսան, այն ժամանակ երբ Բուկեմ Վուբայնը կխաղա Շոկերի դերը ։
Երաժշտություն
2016 թվականի նոյեմբերի սկզբին «Բժիշկ Սթրենջ» ֆիլմի երաժշտության մեծ հաջողություններից ելնելով, Ֆայգին պատահաբար բարձրաձայնեց, որ Մայքլ Ջակկինոն կգրի «Վերադարձ տուն» ֆիլմի երաժշտությունը, ով և գրել էր «Բժիշկ Սթրենջ»-ի երաժշտությունը։ Ավելի ուշ հենց Ջակկինոն հաստատեց այդ ։
NGC 1
NGC 1 (այլ նշանակումներ՝ GC 1, UGC 57, PGC 564, Holm 2a ), պարուրաձև գալակտիկա Պեգասի համաստեղությունում։ Տեղակայված է Երկիր մոլորակից 190 միլիոն լուսային տարի հեռավորության վրա ։ Տրամագիծը 90.000 լուսային տարի է, որը մի քիչ փոքր է Ծիր Կաթինից։ Այն հայտնաբերել է գերմանացի աստղագետ Հենրիխ դ’Արեստը 1861 թվականի սեպտեմբերի 30-ին։
Սարդ-Մարդ. Վերադարձ տուն
Մարքեթինգ
Ուոթսը, Հոլլանդը, Բատալոնը, Հերրիերը, Ռևոլորին և Զենդեյան 2016 թվականին այցելեցին San Diego Comic-Con, որտեղ ներկայացրեցրին ֆիլմից բացառիկ կադրեր ։ Comic Con Experience 2016-ում ներկայացվեց ֆիլմի վահանակը ։ 2017 թվականի հունիսի 20-ին նախատեսվում է թողարկել Spider-Man: Homecoming Prelude ֆիլմի կոմիքս-նախաբանը, կազմված երկու թողարկումներից ։ Առաջին թրեյլերը ներկայացվեց 2016 թվականի դեկտեմբերի 8-ին Jimmy Kimmel Live!-ի ուղիղ եթերում ։ Թողարկվել է երկու տեսակի թրեյլեր, որից առաջինը հայտնվել է Jimmy Kimmel Live!-ում, իսկ երկրորդ միջազգային թրեյլերը փոքր-ինչ տարբերվում էր ուրիշ տեսարաններով և երկխոսություններով։ Ֆայգիի խոսքերով, նրանց միջև զգալի տարբերություններ է եղել, որպեսզի «մարդկանց հետաքրքիր լիներ նայել և մեկը, և մյուսը» ։ 2017 թվականի մարտի 28-ին, ֆիլմի երկրորդ թրեյլերը իր դեբյուտը նշեց CinemaCon 2017 փառատոնի շրջանակներում ։ 2017 թվականի մայիսի վերջին Sony և Marvel ընկերությունները թողարկեցին ֆիլմի միջազգային և վերջնական թրեյլերը ։
NGC 1
Գալակտիկան «Նոր ընդհանուր կատալոգի» առաջին օբյեկտն է ։ Կատալոգավորումը (J1860.0 էպոխա) ընթացել է ուղղակի ծագումով ՝ սկսած ամենացածրից։
Սարդ-Մարդ. Վերադարձ տուն
Շարունակություն
2016 թվականի հունիսին Ռոթմանը հայտնեց, որ Sony և Marvel ընկերությունները նախատեսում են թողարկել Սարդ-Մարդու մասին ֆիլմի շարունակությունը ։ 2016 թվականի դեկտեմբերին, «Վերադարձ տուն» ֆիլմի առաջին թրեյլերի հաջող թողարկումից հետո, Sony-ն հայտնեց ֆիլմի շարունակության վրա աշխատանքների մասին, որի պրեմիերան նախատեսվում է նշանակել 2019 թվականի հուլիսի 5-ին ։ Ֆայգին հայտնեց, որ նրանք Marvel-ի հետ մի քանի մտահղացումներ ունեն ֆիլմի սերիանների հետագա աշխատանքների վերաբերյալ, որը կհիշեցնի Հարրի Փոթերի մասին ֆիլմերի շարքին, այսինքն յուրաքանչյուր ֆիլմի սյուժեն կընդգրկի նոր «ուսումնական տարի», ավելացնելով «Դա կլինի մի տեսակ, Փիթերի արկածային կյանքի նկարագրություն, որտեղ «Հոգվարթս»-ի աշակերտները կվերադառնան ամեն տարի» ։»
NGC 1
Այդ ժամանակվանից ի վեր կոորդինատները տեղաշարժվել են երկրագնդի առանցքի պրեցեսիայի պատճառով, և գալակտիկան այժմ չունի ամենացածր ուղիղ ծագումը NGC-ում թվարկված օբյեկտների մեջ. առնվազն 30 NGC օբյեկտներ ունեն ավելի փոքր ուղիղ ծագում 2000.0 էպոխայի հասարակածային կոորդինատներում ։ NGC 1-ը տեսողականորեն կարելի է դիտել սիրողական 6 դյույմանոց աստղադիտակներով ։
Սարդ-Մարդ. Վերադարձ տուն
Ծանոթագրություններ
Կատեգորիա:2017 ֆիլմեր Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:Ֆիլմեր Սարդ-մարդու մասին Կատեգորիա:IMAX ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ատլանտայում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Columbia Pictures ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆիլմեր հասունացման տարիքի մասին Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:2010-ականների գիտաֆանտաստիկ էքշն ֆիլմեր Կատեգորիա:2010-ականների ֆիլմեր սուպերհերոսների մասին
NGC 1
NGC 1-ը նկարագրված է «Նոր Ընդհանուր կատալոգում» որպես «մռայլ, փոքր, կլոր, 11-րդ և 14-րդ մեծության աստղերի միջև» ։ Մոտ 1,8 աղեղային րոպե դեպի հարավ գտնվում է ավելի մռայլ և շատ ավելի հեռավոր NGC 2 գալակտիկան։ Գալակտիկաները կազմում են տեսանելի զույգ, սակայն նրանք ֆիզիկապես կապված չեն միմյանց հետ, քանի որ նրանց միջև հեռավորությունը մոտ 45 Մպկ է (մոտ 140 միլիոն լուսային տարի), գրեթե կեսը, ինչը մեզ բաժանում է NGC 2-ից։
NGC 1 գալակտիկան մտնում է NGC 23 գալակտիկաների խմբի մեջ։ Բացի NGC 1-ից, խմբում ընդգրկված են նաև UGC 69-ը, NGC 23-ը, NGC 26-ը, UGC 127-ը, UGC 79-ը և UGC 110-ը։
Ծանոթագրություններ
Կատեգորիա:Գալակտիկաներ այբբենական կարգով Կատեգորիա:Նոր ընդհանուր կատալոգի գալակտիկաներ Կատեգորիա:Պեգասի համաստեղության գալակտիկաներ Կատեգորիա:Պարուրաձև գալակտիկաներ Կատեգորիա:1861 թվականին հայտնաբերված գալակտիկաներ Կատեգորիա:Նոր ընդհանուր կատալոգի օբյեկտներ
Say Amen (Saturday Night)
«Say Amen (Saturday Night)», ամերիկյան Panic! At the Disco ռոք խմբի երգը, նրա Pray for the Wicked ալբոմի առաջին սինգլը։ Թողարկվել է 2018 թվականի մարտի 21-ին ։ Երգն զբաղեցրել է Billboard-ի Alternative Songs հիթ-շքերթի առաջին հորիզոնականը 2018 թվականի հունիսին։
Թողարկում
Say Amen (Saturday Night) երգը թողարկվել է 2018 թվականի մայիսի 21-ին, որպես պրոդյուսեր հանդես են եկել Ջեյք Սինքլերն ու Այմադ Ռոյալը ։ Նույն օրը թողարկվել է (Fuck A) Silver Lining սինգլը ։ Say Amen (Saturday Night) սինգլը գլխավորել է Billboard-ի Alternative Songs հիթ-շքերթը 2018 թվականի հունիսին ։
Ծանոթագրություններ
Կատեգորիա:2018 երգեր
Կոռներեն
Կոռներեն (անգլ․` Cornish), կոռնեցիների լեզուն։ Մտնում է հնդեվրոպական լեզվաընտանիքի, կելտական խմբի, բրիտտական ճյուղի մեջ։
Վիտոլդ Բյալնիցկի-Բիրուլյա
Վիտոլդ Կաետանովիչ Բյալնիցկի-Բիրուլյա (բելառուսերեն՝ Віто́льд Каэта́навіч Бялы́ніцкі-Біру́ля, } ,), բելառուս անվանի նկարիչ, ով լայն ճանաչման է հասել հատկապես իր տպավորիչ բնանկարներով։ Եղել է Շրջիկ գեղարվեստական ցուցահանդեսների ընկերության՝ պերեդվիժնիկների, գեղարվեստի ռուսական կայսերական ակադեմիայի, ռուս նկարիչների միության, հեղափոխական Ռուսաստանի նկարիչների միության անդամ, արժանացել է Բելառուսական ԽՍՀ ժողովրդական նկարչի, ՌԽՖՍՀ ժողովրդական նկարչի , Բելառուսական ԽՍՀ գիտությունների ակադեմիայի պատվավոր անդամի, ԽՍՀՄ գեղարվեստի ակադեմիայի իսկական անդամի կոչումների ։
Կոռներեն
Արտաքին հղումներ
Կատեգորիա:Հնդեվրոպական լեզուներ Կատեգորիա:Մեռած լեզուներ Կատեգորիա:Լեզուներ այբբենական կարգով Կատեգորիա:Միացյալ Թագավորության լեզուներ
Վիտոլդ Բյալնիցկի-Բիրուլյա
Կենսագրություն
Ծնվել է 1872 թվականի հունվարի 31-ին (նոր տոմարով՝ փետրվարի 12-ին) ռուսական կայսրության Մոգիլյովի նահանգի Բյալինիչիի շրջանի Կռինկի գյուղում։ 1885 թվականին ավարտել է Կիևի կադետական ուսումնարանը, 1885-1889 թվականներին Կիևում ուսանառությունը շարունակել Ն. Ի. Մուրաշկոյի նկարչական դպրոցում, ապա մեկնել է Մոսկվա, ընդունվել նկարչության, քանդակագործության և ճարտարապետության ուսումնարանը, որտեղ աշակերտել է համբավավոր նկարիչներ Սերգեյ Կորովինին, Վասիլի Պոլենովին, Իլարիոն Պրյանիշնիկովին։ Մտերմացել է անվանի բնանկարիչ Իսահակ Լևիտանի հետ, աշխատել նրա արվեստանոցում։ Ցուցահանդեսներում իր նկարչական աշխատանքները սկսել է ներկայացնել 1891 թվականից։ Նրա ստեղծագործությունները բազմիցս արժանացել են մրցանակների։ 1899 թվականին նրան շնորհվել է Վ. Բոտկինի անվան առաջին կարգի մրցանակ, 1909 թվականին՝ Մյունխենի միջազգային գեղարվեստական ցուցահանդեսի ոսկե մեդալ, 1912-ին՝ Բարսելոնի միջազգային գեղարվեստական ցուցահանդեսի բրոնզե մեդալ ...
Անվանի նկարիչը, ստեղծագործելուն զուգընթաց, զբաղվել է մանկավարժական աշխատանքով. նկարչություն է դասավանդել Մոսկվայի և Տվերի մարզի մի շարք դպրոցներում։ Բացի այդ, 1918 թվականին եղել է «Իզոգրաֆ» ընկերակցության հիմնադիրներց մեկը։ Այս ամենի հետ մեկտեղ՝ կյանքի վերջին տարիներին գրել է իր հուշերի գիրքը, որը հրատարակվել է 1958 թվականին, Մոսկվայում։
Իր ստեղծագործություններում Վիտոլդ Բյալնիցկի-Բիրուլյան զարգացրել է 19-րդ դարավերջի ռուսական քնարական բնանկարի ավանդույթները և դարձել բելառուս մեծագույն բնանկարիչը, որը բելառուսական կերպարվեստում այդ ժանրը բարձրացրել, հասցրել է եվրոպական դասական բնանկարչության մակարդակին ։
Հիշատակը
Անվանի նկարչի մահվանից հետո նրա անունով են կոչել Բյալնիչիի գեղարվեստական թանգարանը, Մոգիլյովում բացվել և գործում է Բելառուսի ազգային թանգարանի մասնաճյուղը համարվող Բյալնիցկի-Բիրուլյայի թանգարանը, որտեղ լայնորեն ներկայացված է նկարչի ստեղծագործությունը։ Բյալնիչիում և Մոգիլյովում Բյալնիցկի-Բիրուլյայի անունով են կոչվել մեկական փողոց։ Բացի այդ, Բելառուսում դրոշմանիշեր են թողարկվել նկարչի դիմապատկերով և նրա նրա լավագույն գործերից մեկի վերատպությամբ։
Լինիեռ Շատելեն
Լինիեռ Շատելեն (Lignières-Châtelain), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 355 մարդ, բնակչության խտությունը` 54.28 մարդ/կմ²։ Բնակավայրը զբաղեցնում է 6.54 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 35 կմ հարավ-արևմուտք։
Տնտեսություն
2010 թվականին ուներ 199 աշխատունակ (15-64 տարեկան) բնակիչ, որոնցից ակտիվ էին 143-ը, իսկ ոչ ակտիվները` 56։ Ակտիվության ցուցանիշը կազմում է 71,9 %։ 143 աշխատունակ մարդկանցից աշխատել է 126 անձ (68 տղամարդ և 58 կին)։ Գործազուրկ են եղել 17 անձ (6 տղամարդ և 11 կին)։ 56 անաշխատունակներից 7-ը եղել են աշակերտներ կամ ուսանողներ, 23-ը` թոշակառուներ, իսկ 26-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Վրաստանի աշխարհագրություն
Վրաստանը գտնվում է Հարավային Կովկասում (Միջին Արևելք)  ։ Երբեմն այն համարում են Արևելյան Եվրոպայի մաս ։ Պետության դե ֆակտո (փաստացի) տարածքը կազմում է 57 135 կմ2, իսկ Հարավային Օսիայի և Աբխազիայի հետ միասին՝ դե յուրե (իրավական)` 69 700 կմ2։ Աշխարհագրական նպաստավոր դիրքի և բարդ լեռնագրության շնորհիվ կլիման և բնությունը խիստ բազմազան են։ Կովկասյան տարածաշրջանը, որում տեղակայված է երկիրը, համարվում է ալպիական շարժական երկրամաս, ինչով պայմանավորված է բազմաբնույթ ռելիեֆը և տարատեսակ լանդշաֆտները, կլիման ու ջրագրությունը, բուսական ու կենդանական աշխարհը։ Բացի այդ, Վրաստանը հարում է խոնավ միջերկրածովյան կլիմային, Արալյան-Կասպիական իջվածքին ու առաջավորասիական բարձրավանդակներին, ինչը նույնպես իր ազդեցությունն է թողնում։
Լեռնագրություն
Վրաստանի հյուսիսային սահմանը եզերում է Մեծ Կովկաս (დიდი კავკასიონი` դիդի կավկասիա) լեռնային համակարգը, որի հարավային լանջերը երկրի տարածքում են։ Բարձր կետը Շհարա լեռն է (5068 մ) և Կազբեկը (5033 մ)։
Օսիպ Վիլների եկամտաբեր տուն
Օսիպ Վիլների եկամտաբեր տուն (Доходный дом Осипа Вильнера), շենք Մոսկվայում։ Հասցեն՝ Ստարայա Բասմաննայա փողոց, տուն 12, շինություն 1։ Մշակութային ժառանգության հայտնաբերված օբյեկտ է (գրանցման համարը՝ 7734419000) ։
Պատմություն
Մինչև 1872 թվականը կալվածքը պատկանել է դեղագործ Ֆ. Ֆ. Շտոկֆիշին, այնուհետև այն ձեռք է բերել Ռաուզերի կաթսայագործարանը։ Գործարանի փակվելուց հետո 1902 թվականին հողամասը գնել է ինժեներ Օսիպ Օսիպովիչ Վիլները՝ եկամտաբեր տուն կառուցելու նպատակով։ Շենքի նախագիծը կատարել է ճարտարապետ Ն. Ի. Ժերիխովը։ Շինարարությունն իրականացվել է 1904 թվականին ։
Հինգհարկանի տունը կառուցվել է վիեննական մոդեռնի ոճով։ Գլխավոր ճակատին առանձնանում են երկու էրկերները, որոնք ձգվում են երկրորդից մինչև չորրորդ հարկ։ Էրկերներում բացված են մեծ պատուհաններ, էրկերների ատտիկոսները թաղված են ձեղնահարկում։ Երկրորդ հարկի երկայնքով ձգվում է ցանկապատի նախշազարդ կոփածո մետաղյա ճաղերով պատշգամբը։ Տան մեծաքանակ և բազմազան ծեփածո դեկորը ներառում է մոսկովյան մոդեռնի ճարտարապետների շրջանում ժողովրդականություն վայելող բազմաթիվ տարրեր՝ մի քանի տեսակի կանանց դիմակներ, ճահճային ջրաշուշաններ, շագանակի տերևներ, դափնու ճյուղեր, ռոկայլի շրջանակներ և սոխազգի բույսեր։ Շենքի պատուհանները զարդարված են երեսկալներով, ընդ որում՝ յուրաքանչյուր հարկում դրանք տարբեր են ։
Խորհրդային իշխանության տարիներին առաջին հարկում բացվել է մթերային «ֆիննական խանութ», որը կահավորված էր արտասահմանյան սուպերմարկետի սկզբունքով։ 1970-ականներին տանը բնակվել է մարզական մեկնաբան Նիկոլայ Նիկոլաևիչ Օզերովը։ 2008 թվականից տունը պատկանում է «Առաջին բեռնատար ընկերություն» ԲԲԸ-ին։ Տան ներքին դասավորությունը խիստ փոխվել է, սակայն 2009-2010 թվականների վերականգնման ժամանակ ճակատը բերվել է պատմական տեսքի՝ ըստ պահպանված գծագրերի ։
Ծանոթագրություններ
Կատեգորիա:1904 հիմնադրումներ Կատեգորիա:Մոսկվայի շենքեր և կառույցներ
Եվրոսկեպտիցիզմ
Եվրոսկեպտիցիզմ (Euroscepticism, Euroscepticisme), եզրույթ, որով արտահայտվում Եվրոպական Միության շրջանակներում ինտեգրացիոն գործընթացների նկատմամբ հոռետեսական, բացասական վերաբերմունքը։ Եվրոսկեպտիցիզմը, որպես հասկացություն, ի հայտ է եկել 1971 թվականին Մեծ Բրիտանիայում՝ ԵՄ անդամակցությանը դեմ արտահայտվող քաղաքացիների շրջանում։ Այդ ժամանակաշրջանից սկսած եզրույթը տարածվել է Եվրոպայի այլ երկրներում։ Բացի ԵՄ շրջանակներում իրականացվող ինտեգրացիայի նկատմամբ բացասական վերաբերմունքին, եվրոսկեպտիկները դեմ են հանդես գալիս Միության առանձին քաղաքականություններին, մասնավորապես միասնական դրամական միավորի գոտու անցնելը, ԵՄ Սահմանադրությունը, վերպետական կրթությունը, Միության դաշնայնացումը և այլն։
Գաղափարախոսություն
Շատ հաճախ եվրոսկեպտիկները հանդես են եկել ազգային պետությունների դիրքերի, նրանց սուվերենության պահպանման օգտին և մտահոգություն հայտնում, որ հետագա ինտեգրացիան կարող է վերացնել պետությունների ազգային ինքնավարության գաղափարը։ Չնայած դրան, եվրոսկեպտիցիզմը չի համարվում առանձին մշակված գաղափարախոսություն։ Տարբեր պետությունների, տարբեր շարժումների ներկայացուցիչներ իրենց դժգոհությունն են հայտնում Միության առանձին ասպեկտների վերաբերյալ։ Տարբեր եվրոսկեպտիկների նպատակները տարբերվում են միմյանցից՝ սկսած Միության կազմից և եվրոգոտուց դուրս գալուց, մինչև Միության վերակազմավորումը։ Այս դեպքում արդեն եվրոսկեպտիկները չեն առաջարկում դուրս գալ Միությունից։ Եվրոսկեպտիցիզմի նոր ալիքը կապված է Համաշխարհային տնտեսական ճգնաժամի և միգրացիայի նոր ալիքի հետ։
Գործընթացում
2016 թվականի հունիսի 23-ին Մեծ Բրիտանիայում տեղի ունեցած հանրաքվեի ժամանակ բնակչության 51,89 %-ը կողմ է քվեարկել Եվրոպական Միության կազմից դուրս գալու համար ։
Եվրոսկեպտիկ «Ազգային միասնականության կուսակցությունը», որը մեծ դերակատարություն ունի Կատալոնիայի ինքնավար շրջանում իշխող պառլամենտական կոալիցիայի ձևավորման գործում, հանդես է գալիս Կատալոնիայի լրիվ անկախացման պահանջով, որը պաշտոնական Մադրիդի կարծիքով, ենթադրում է ԵՄ կազմից դուրս գալ։
Եվրոսկեպտիկների դիրքերը ուժեղ են Սկանդինավիայի գերմանական երկրներում (Դանիայում, Շվեդիայում, Նորվեգիայում)։ Այստեղ ԵՄ-ի հետ մշակութային ինտեգրացիայի գաղափարը խրախուսվում է բնակչության կողմից, սակայն ընտրողները մերժում են Բրյուսելին՝ իրավական ոլորտում լիազորությունների որոշակի մասի փոխանցումը , քննադատորեն են մոտենում սեփական ազգային փոխարժեքի շրջանառությունից դուրս գալուն։ Այս երևույթը հատկապես նկատվել է Դանիայում՝ 2015 թվականին տեղի ունեցած հանրաքվեի ժամանակ ։
Արտաքին հղումներ
Կատեգորիա:Նորաբանություններ Կատեգորիա:Եվրոսկեպտիցիզմ Կատեգորիա:Եվրամիությունից հեռացումներ Կատեգորիա:Քաղաքական տերմինաբանություն
Լոթար I
Լոթար I (Lothar, ), կայսր Կարոլինգների արքայատոհմից Լյուդովիկ Բարեպաշտի ավագ որդին։ Բավարիայի թագավոր 814-817 թվականներին, Իտալիայի թագավոր 818-843 թվականներին, միջին թագավորության թագավոր 843-855 թվականներին։ 817 թ.-ից եղել է հոր գահակիցը, բայց փաստաթղթերում նրա անունը հոր անվան կողքին հանդիպում է միայն 825 թվականից։ Որպես կայսր թագադրվել է 823 թվականին։ Եղբայրների հետ մի քանի անգամ հանդես է եկել հոր դեմ։ Կնքել է կայսրության բաժանման մասին վերդենյան պայմանագիրը, իսկ մահվանից կարճ ժամանակ առաջ հրաժարվել է գահից և պետությունը բաժանել իր որդիների՝ Լյուդովիկի, Կառլի և Լոթարի միջև  ։
Հարաբերությունները հոր հետ
Լյուդովիկ I բարեպաշտը 817 թվականին հրապարակեց Ordinatio imperii, որով փորձ էր անում հաստատելու թագաժառանգման նոր սկզբունք։ Կայսրական տիտղոսի հետ առավելագույն իշխանությունը կենտրոնանում էր արքայորդիներից մեկի՝ Լոթարի ձեռքերում։ Նրա երկու կրտսեր եղբայրները Պիպինը և Լյուդովիկը համապատասխանաբար ստանում էին Ակվիտանիան և Բավարիան՝ ծայրամասային երկրամասեր, որոնք քաղաքական տեսակետից խիստ անհանգիստ էին։ Բացի այդ եղբայրները պետք է ենթարկվեին Լոթարի կամքին և չէին կարող նույնիսկ ամուսնանալ առանց նրա համաձայնության։ Պիպինի կամ Լյուդովիկի մահվան դեպքում նրանց երկրամասերը ինքնաբերաբար հանձնվում էին Լոթարին, իսկ եթե վերջինս էր անժամանակ մահանում, նրա տիտղոսը երկրամասերը ու լիազորությունները, արիստոկրատիայի որոշմամբ, փոխանցվում էին կրտսեր եղբայրներից մեկին։ Նորամուծությունը կտրուկ հակասության մեջ էր մտնում նախկին կարգի հետ, երբ արքայորդիները օգտվում էին ժառանգության հավասար իրավունքներից։ Դա ծնունդ տվեց մի շարք պառակտիչ պատերազմների՝ պարզ դարձնելով, որ նոր սկզբունքը Ֆռանկյան արիստոկրատիայի մեծ մասի աջակցությունը չի վայելում։ Լոթարը մի քանի անգամ ապստամբել է հոր դեմ։ 830 թվականին պաշտպանել է կրտսեր եղբոր Պիպին I-ի ապստամբությունը ուղղված հոր դեմ։ Կոմպյենի համագումարը Լոթարին հռչակեց կայսրության առաջնորդ, բայց կարճ ժամանակ անց եղբայրների խարդավանքների պատճառով զրկվեց իշխանությունից։832 թվականին զավակները կրկին ապստամբեցին հոր դեմ և 833 թվականի հունիսին Լոթարը երկրորդ անգամ գահընկեց արեց հորը։ Ի դժբախտություն նրա եղբայրները ոչ մի կերպ չկարողացան համաձայնության գալ և արդեն 834 թվականի մարտին Լյուդովիկ բարեպաշտի կողմնակիցները իշխանությունը վերադարձրին նրան։ Լոթարը փորձեց դիմադրել, բայց 834 թվականի հունիսին Բլուայի ճակատամարտում ջախջախիչ պարտություն կրեց և պարտավոր էր ծնկաչոք ներողություն աղերսել։ Հոր կյանքի վերջին տարիներին Լոթարը բավարարվեց Իտալիայի վրա իշխելով և երազում էր առանձնացնել Իտալական կայսրությունը և Խառնվել Պապական մարզի ներքին կառավարմանը։
Լոթարի պատերազմը Լյուդովիկ Գերմանացու դեմ
848 թվականի հունիսին հոր մահից անմիջապես հետո Լոթարը սուրհանդակներ ուղարկեց կայսրության բոլոր մարզերը հայտնելով, որ ինքը ձեռնամուխ է եղել հայրական ժառանգության տիրապետմանը և պահանջում է հավատարմության երդում տալ իրեն։ Բայց մինչ այդ խռովություններն ու բաժանություններն այն աստիճանի էին թուլացրել կենտրոնական իշխանությունը միայն զենքի ուժով էր հնարավոր հաստատվել պետության գլուխ։ Լոթարի եղբայրը՝ Լյուդովիկ Գերմանացին առաջինը սկսեց ռազմական գործողությունները։ Դիմադրության չհանդիպելով Ալեմանիայից հասավ Հռենոս նվաճեց Վորմսը ոտք դրեց ֆրանկոնիայում և Սակսոնիայում։ Այդ մասին լսելով Լոթարը իր զորքերը Իտալիայից հասցրեց Հռենոս։ Նա իր այն բոլոր վասալներին, ովքեր կճանաչեին իր իշխանությունը, խոստացավ հաստատել նրանց տիրույթներում, իսկ անհնազանդներին սպառնում էր մահով և ունեզրկումով։ Ամենաբուռն աջակցությունը նրան ցույց տվեցին Ավստրազիայում։ Միուս եղբորը՝ Ակվիտանիայի թագավոր կառլ Ճաղատին Լոթարը իր ուղարկած բանագնացների միջոցով հավատացրեց, որ նրա նակատմաբ բարեկամաբար է տրամադրված, իսկ ինքը զորքն ուղեց Լյուդովիկի դեմ, ետ գրավեց Վորմսը և անցավ հռենոսի միուս ափը։ Մայնի Ֆռանկֆուրտի մերձակայքում բանակները դեմ դիմաց ելան, բայց ճակատամարտ տեղի չունեցավ։ Եղբայրները զինադադար կնքեցին մինչև նոյեմբերի 11։
Ճակատամարտ Ֆոնտեի մոտ
Հռենոսից Լոթարը շարժվեց հարավ դեպի Լուարա գետը և այստեղ Պորլեանից ոչ հեռու հանդիպեց Կառլ Ճաղատի բանակին։ Գործն այս անգամ էլ ճակատամարտի չհասավ, բայց նոր պայամանագիր կնքվեց տիրույթների բաժանման մասին։ Կառլը հարկադրված էր իր տիրույթների մեծ մասը զիջել իր ավագ եղբորը։841 թվականի գարնանը Լոթարը շարժվեց մյուս եղբոր՝ Լյուդովիկի դեմ։ Ֆրանկներն ու սակսոնցիները անցել էին նրա կողմը, և նա կարողացավ նեղել եղբորն ու ետ շպրտել Բավարիա։ Բայց Կառլին հաջողվեց Արևմուտքում հաղթել Լոթարի Վասալներին նվաճել նրանց բոլորի տիրույթները մինչև Սենա գետը, տիրանալ նաև Սեն-Դենին և Տրոային։ Ատտինյայում նրա մոտ ժամանեցին Լյուդովիկ եղբոր բանագնացները և առաջարկեցին դաշինք կնքել Լոթարի դեմ։ Կառլը սիրով ընդունեց այդ առաջարկը, քանզի միայն եղբոր հետ միանալով կարող էր պատերազմի բարեհաջող ավարտի հույս ունենալ։ Լյուդովիկը անցավ Հռենոսը և Շալոնից ոչ հեռու միացավ Կառլին։ Եղբայրները Լոթարի մոտ բանագնաց ուղարկեցին՝ առաջարկելով խաղաղ ճանապարհով վճռել բոլոր վիճելի հարցերը։ Լյուդովիկը պահանջեց, որ իրեն հանձնվեն Հռենոսից արևելք ընկած բոլոր երկրամասերը, իսկ Կառլը պահանջեց Ակվիտանիան և Նեյստրիան։ Բայց Լոթարը մերժեց այս առաջարկները։ Եվ 841 թվականի հունիսի 25-ին Օսերից ոչ հեռու, Ֆոնտենուայի մերձակայքում տեղի ունեցավ վճռական ճակատամարտը։ Լոթարի զինակիցները առաջինը հարձակվեցին հակառակորդի վրա։ Կայսրը ձի հեծած ցասումով մխրճվեց թշնամու շարքերը և իր իսկ ձեռքով ոչնչացրեց բազմաթիվ թշնամիների։ Բայց ճակատամրտի վերջնական աևրդյուքը նրա օգտին չէր․ Լյուդովիկը իր զորքի մի մասի հետ Բրետինելայի մերձակայքում այնպիսի խիզախությամբ էր մարտնչում, որ Լոթարը չկարողացավ դիմադրել ու փախուստի դիմեց։ Լոթարի զորքի մյուս մասը նույնպես նահանջեց չկարողանալով դիմադրել Կառլի հարձակվող զորքերին։ Միավորված տիրակալները լիակատար հաղթանակ տարան։ Այդ ճակատամարտում, ըստ տարեգիրների վկայությունների, երկու կողմերից այնքան շատ ֆրանգներ զոհվեցին, որքան չէր եղել ուրիշ ճակատամարտում։ Դրանից հետո Կառլը և Լյուդովիկը բաժանվեցին յուրաքանչյուրը մեկնեց իր թագավորությունը։
842 թվականի հաշտություն
Նույն ժամանակ Լոթարը հավաքեց Ախենում նոր զորք։ Որպեսզի իր կողմը գրավեր սաքսոնացիներին, նա խոստացավ նրանց վերականգնել այն իրավունքները, որոնցից նրանք օգտվել էին հեթանոսության շրջանում։ Ոգևորված նրա խոստումներից սաքսոնացիները դուրս եկան իրենց ազնվական-ֆեոդալների դեմ (որոնց մեծ մասը ծագումով ֆրանկ էին և Կարլոս Մեծի կողմից տեղավորվել էին Սաքսոնիայում)։ Լոթարը նաև դաշինքի մեջ մտավ հեթանոս -նորմանների հետ, նրանց ապրելու համար տվեց Վալխերն կղզին և Ռյուխստրինգենի կոմսությունը, ինչպես նաև օգնության դիմաց թալանել քրիստոնեական ժողովուրդներին։ 842 թվականի գարնանը պատերազմը վերսկսվեց։ Չկարողանալով դիմագրավել եղբայրների միացյալ զորքերին Լոթարը Ախենից նահանջեց Շալոնից և Տրուայից մինչև Լիոն։ Այստեղ կողմնակիցները սկսեցին լքել նրան։ Ձգտելով պահել նրանց, նա բաժանեց իր բոլոր գանձերը (այդ թվում մանրացրեց նաև Կարլոս Մեծի արծաթե սեղանը ՝ արվեստի հիանալի նմուշ ), սակայն ամեն ինչ ապարդյուն էր։ Նրա վասալները և եպիսկոպոսները մեկնեցին Ախեն և իրենց ենթակայությունը հայտնեցին Կարլ Լիսոնին և Լյուդովիկ Գերմանացուն։ Բոլոր կողմերից իրեն միայնակ զգալով Լոթարը վերջապես համաձայնեց բանակցությունների։ 842 թվականի հունիսի 15-ին կնքվեց պայմանագիր։ Բոլոր երեք եղբայրները մեկնեցին փոքր կղզի Սոնե-Անսիլա և որոշեցին ներել միմյանց բոլոր անհարմարությունները, հաշտվել և միմյանց միջև բաժանել պետության տարածքները՝ որոնք գտնվում էին նախկին Իտալիայի, Բավարիայի և Աքվիտանիայի սահմաններում։
Վերդենյան պայմանագիր
843 թվականի օգոստոսի 11-ին Վերդենում եղբայրները պայամանագիր կնքեցին կայսրության բաժանման մասին։ Լոթարը իրեն վերցրեց բացի Իտալիայից, Պրոանսը, բուրգունդյան երկրամասերը Ռոնայի աջ ափից մինչև Յուզե ընկած տարածքները, Բուրգունդյան հեցոգությունը, Մոզելյան երկրամասը և ֆրիզների՝ Ռենոսի ու Վեզերի գետաբերանների միջև ընկած երկրամասը։ Նրա պետությունը բացարձակ արհեստական դուրս եկավ և այդ պատճառով ել ամուր չէր կարող լինել։ Վերդենյան բաժանումից հետո Լոթարը մի քանի անգամ ել հանդիպեց եղբայրների հետ բանակցելու համար, բայց այդ հանդիպումնները չխանգարեցին եղբայրների հետ նորանոր բախումնների։ Իր կյանքի վերջին տարիները նա անցկացրեց Նորմանների դեմ պատերազմելով։
Լոթար I-ի մահ
Վերդենից հետո Լոթարը բնակություն հաստատեց Ավստրազիայում,որտեղ գտնվում էր Ախենի կայսրության մայրաքաղաքը և կառուցված էին բազմաթիվ պալատներ։ Նա Իիտալիա ուղարկեց որդուն Լյուդովիկ II-ին, որին հրչակեց Իտալիայի արքա։ 855 թվականի սեպտեմբերի 19-ին ծեր կայսրը զգալով մահվան մոտ լինելը իրականացրեց իր տիրույթների բաժանումը․ ավագ որդուն Լյուդովիկին բաժին հասավ Իտալիան՝ կայսերական տիտղոսի հետ մեկտեղ, միջնեկին՝ Լոթարին Ֆռանկյան լավագույն տիրույթները Ֆրիզիայից մինչև Յուրա ինչպես նաև Լոթարինգիան, իսկ Կառլը որ մի ընգնավոր երեխա էր և ապագայում, ինչպես ենթադրում էին հազիվ թե ժառանգներ ունենար, ստացավ Պռովանսը, որին իրականում կառավարում էր Լիոնի և Վենիայի կոմս Ժերարը։ Այս ամենը իրականացնելով՝ Լոթար I թողեց իշխանությունը և դարձավ Պրիումի աբայության վանական։ 6 օր անց 855 թվականի սեպտեմբերի 29-ին նա մահացավ։ Երկերսանի ու նենգ Լոթարը իր մեջ միավորում էր աստվածությունը այլասերության հետ։ Հայտնի է Լոթարի «Հռոմեական շարադրանքը», որտեղ շարադրաված են այն ժամանակվա Հռոմեկան պետական իրավունքի կարևորագույն որոշումնները, հստակեցված են դատավարության կանոնները Հռոմում և պապի հարաբերությունները կայսեր հետ։
Արտաքին հղումներ
Կատեգորիա:Կաթոլիկ միապետներ
Հովհաննիսյան
Հովհաննիսյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Պեշկովո (այլ կիրառումներ)
Պեշկովո, կարող է վերաբերել՝
Հանքարանային տրանսպորտ
Հանքարանային տրանսպորտ, հանքի ստորգետնյա փորվածքներով բեռների տեղափոխում։ Ստորգետնյա հանքամշակման դեպքում հանքարանային տրանսպորտի օգտակար հանածոների արդյունահանման հիմնական պրոցեսներից է, որին բաժին է ընկնում աշխատանքային և արժեքային ծախսերի մոտ 30%֊-ը։ Հանքարանային տրանսպորտի հիմնական բեռը հանքազանգվածն է (օգտակար հանածո, դատարկ ապար)։ Օժանդակ բեռներ են մեքենաները, սարքավորումը, ամրակապման նյութերը։ Հանքարանային տրանսպորտի միջոցներով մերձհանքափողային, բակից դեպի հանքախորշեր և հակառակ ուղղությամբ տեղափոխում են նաև մարդկանց; Տարբերում են բերման (հանքային զանգվածի տեղափոխում փորվածքաճակատից գծատարման փորվածքներ կամ հանքաքարաիջանցքներ), բացատարման (փոխադրում հիմնական հանքափորվածքներով) և հանքարանային վերհանման (տեղափոխում ուղղահայաց և 30°-ից ավելի թեքության անկյունով հանքափորվածքներով) եղանակներ։ Հանքարանային տրանսպորտի միջոցները լինում են անընդհատ (կոնվեյերներ, ինքնահոս սարքեր, խողովակաշարեր) և ընդհատ (ռելսային, անռելս ինքնագնաց, կեռաշերեփային փոխադրամիջոցներ) գործողության։ Հանքարանային տրանսպորտի սխեմաների և միջոցների ընտրությունը կատարում են, ելնելով բեռնահոսքի մեծությունից, օգտակար հանածոյի տեղադիրքից ու ֆիզիկամեխանիկական հատկություններից, միաժամանակ մշակվող հորիզոնների թվից, ընդունված մշակման համակարգից։ Հանքարանային տրանսպորտի համար հեռանկարային են խոշորակտոր բեռների փոխադրման նպատակով հարմարեցված կոնվեյերների կիրառումը, լոկոմոտիվների կցորդման քաշի և գնացքների զանգվածների ավելացումը, մեծ տարողությամբ (մինչև 10 մ3) վագոնետների օգտագործումն ու դրանց կոնստրուկցիաների բարելավումը։ Հանքարանային դաշտի սահմաններում ստորգետնյա աշխատանքների համար երկրի մակերևույթ անմիջական ելք ունեցող, համեմատաբար մեծ լայնական հատվածքով ու խորությամբ, ուղղաձիգ կամ թեք ստորգետնյա բացող փորվածք։ Հանքերը լինում են հետախուզական, շահագործման, ստորգետնյա աշխատանքների սպասարկման (հորաններ), գլխավոր և օժանդակ։ Օգտակար հանածոները երկրի մակերևույթ են հանվում հիմնականում գլխավոր հանքերով։ Օժանդակ հանքերն օգտագործվում են օդափոխման, ջրահեռացման և այլ նպատակներով։ Գոյություն ունեն նաև կույր հանքեր, որոնք երկրի մակերևույթ անմիջական ելք չունեն։
Պեչի (այլ կիրառումներ)
Պեչի, կարող է վերաբերել՝
Հանքարանային տրանսպորտ
Կատեգորիա:Տրանսպորտ Կատեգորիա:Հանքային գործ
Պեչիշչե (այլ կիրառումներ)
Պեչիշչե, կարող է վերաբերել՝
Բերտա Հանսսոն
Բերտա Էլիզաբետ Հանսսոն (Berta Elisabet Hansson, ), շվեդ նկարիչ, էքսպրեսիոնիզմի ներկայացուցիչ։
Կենսագրություն
Բերտա Հանսսոնը ծնվել և մեծացել է Համմերդալում, եկեղեցու սպասավոր Դանիել Հանսսոնի և նրա կնոջ՝ Բրիտայի ընտանիքում։ Մայրը մահացել է տուբերկուլյոզից, երբ Բերտան դեռ 16 տարեկան էր։ Բերտա Հանսսոնը հաճախել է Սիգտունայի պետական դպրոց, որտեղ սովորել է արվեստ և գրականություն։ Այնուհետև, հոր պնդմամբ, որը հավատում էր, որ դպրոցական ուսուցչի մասնագիտությունը կօգնի դստերն ապահովել իրեն, նա ընդունվել է ուսուցիչների դասընթացներ, որն ավարտել է 1934 թվականին։ 1935 թվականին Բերտան սկսել է աշխատել Վեստերբոթենի գյուղական դպրոցում որպես ուսուցիչ և տաս տարի մնացել այդ պաշտոնում։
1950-1960-ական թվականներին Բերտա Հանսսոնը բնակվել է Ստոկհոլմի Գրյոնդալ արվարձանում։ Նրա մտերիմ ընկերներն էին գրողներ Վալտեր Լյունգկվիստը և Սառա Լիդմանը, որոնք ամրապնդում էին Բերտայի երկար տարիների հետաքրքրությունը գրականության նկատմամբ։ 1950-ականների սկզբին Հանսսոնը մոտ մեկ տարի անցկացրեց Հարավային Աֆրիկայում, որտեղ էլ տուժեց ռասայական խտրականության քաղաքականությունից։ Նա խորապես հետաքրքրվում էր բնիկ բնակչության մշակույթով ու կենցաղով  և այն  ամենը, ինչ տեսնում էր պատկերում էր նկարներում։ Վերադառնալով Շվեդիա՝ նա սկսեց ստեղծագործել քաղաքական թեմաներով, որոնցից շատերը նվիրատվություն էր կատարում ապարտհեյդի դեմ շվեդական շարժմանը։ Բացի այդ, նա կազմակերպել է դրամահավաք` աֆրիկացի կանանց օգնելու համար։
Բերտա Հանսսոնի արվեստի հիմնական թեման մշտապես եղել են երեխաները՝ լուրջ, երջանիկ, մտածված և չարամիտ։ Այն բանից հետո, երբ քանդակագործ Նիննան Սանտեսսոնը սովորեցրեց նրան կավով աշխատել, Հանսսոնը սկսեց պատրաստել նաև երեխաների փոքր կավե արձանիկներ։ Հանսսոնը չուներ իր սեփական երեխաները և նա չէր ամուսնանում՝ հավատալով, որ կինը պետք է ազատ լինի, որպեսզի կարողանա ստեղծագործական գործունեություն ծավալել։ Հանսսոնի համար ոգեշնչման աղբյուր էր նաև Աստվածաշունչը, քանի որ երեխա ժամանակ նա ստացել էր կրոնական կրթություն։ Նրա աստվածաշնչյան թեմաներով նկարները մոտ էին էքսպրեսիոնիզմին և նաիվ գեղանկարչությանը, միշտ չէ, որ հասկացվում էին քննադատների շրջանում, ովքեր դրանք համարելով չափազանց գռեհիկ։
1980-ականներին Բերտա Հանսսոնի տեսողությունը սկսել է վատանալ, նա նկարել է ջրաներկով` օգտագործելով խոշորացույց, այդպիսով ստեղծելով մի քանի հարյուր գործեր։ Նա շատ ժամանակ է անցկացրել հայրենիքում` Համմերդալում, որտեղ նկարել է տարեց մարդկանց դիմանկարներ։ Կյանքի վերջին տարիներին նրա սիրելի սյուժեն թռչուններ էին, որոնց նա պատկերել է սև և սպիտակ գույնով, քանի որ այլևս չէր կարող տարբերակել գույները։
Բերտա Հանսսոնը մահացել է 1994 թվականին, Ստոկհոլմում։
Արտաքին հղումներ
Կատեգորիա:Շվեդ նկարչուհիներ Կատեգորիա:20-րդ դարի նկարչուհիներ
Պեպո (այլ կիրառումներ)
Պեպո, կարող է վերաբերել՝
Էվոլյուցիոն էկոլոգիայի և հնագիտության թանգարան
Վոլգոգրադի պետական համալսարանի Վոլժսկիի մասնաճյուղի Էվոլյուցիոն էկոլոգիայի և հնագիտության թանգարան (Музей эволюционной экологии и археологии), ստեղծվել է 1998 թվականի սեպտեմբերին Վոլգոգրադի պետական համալսարանի Վոլժսկիի մասնաճյուղի գիտխորհրդի որոշմամբ և տնօրեն Մ. Մ. Գուզևի հրամանով՝ «ապահովելու պատմության ու միջազգային հարաբերությունների և էկոլոգիայի ու բնօգտագործման ուսանողների կրթական գործընթացը»։